Asiwel n wansayen n timawit s umata ama d tamacahut neɣ d inzan qqnen deg tmetti taqbaylit ɣer ṭṭirat d teflest n yimdanen, ɣas mxallafen deg temnaḍt ɣer tayeḍ, amedya llan wid i d-yeqqaren ɣef win ara d yessiwlen tamacahut deg wass: ad iɛuẓeg neɣ ad yedderɣel, neɣ ad ttɛeddin fell-as izaylalen neɣ ad d-yesɛu ifɣulen, rnu ɣer waya ma nmuqel ɣer liḥala n tmeti tamensayt ad d-naf tefka azal i wawal, seɛɛun tignatin i deg i d-tettnejmaɛ twacult, ttfarasent. Aṣeḍru d amatar agejdan d netta i d-yessebganen ticraḍ tigejdanin n uḍris imawi.